KOMISSION TÄYTÄNTÖÖNPANOASETUS (EU) 2021/1179,

annettu 16 päivänä heinäkuuta 2021,

täytäntöönpanoasetuksen (EU) N:o 1051/2011 muuttamisesta tietojen toimittamiseen käytettävien aggregoitujen taulukoiden ja mikrotietotiedostojen osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan matkailutilastoista ja neuvoston direktiivin 95/57/EY kumoamisesta 6 päivänä heinäkuuta 2011 annetun Euroopan parlamentin ja neuvoston asetuksen (EU) N:o 692/2011 (1) ja erityisesti sen 9 artiklan 2 kohdan ja 3 kohdan,

sekä katsoo seuraavaa:

(1) Komission täytäntöönpanoasetuksessa (EU) N:o 1051/2011 (2) säädetään aggregoituihin taulukkoihin ja mikrotietotiedostoihin sovellettavasta tiedonvaihdon standardista.

(2) Sen jälkeen kun komission delegoitu asetus (EU) 2019/1681 (3), jossa vahvistetaan teknisiä muutoksia komissiolle toimitettavien vuotuisten tietojen toimitusmuotoon, tuli voimaan, on tarpeen mukauttaa asetuksen (EU) N:o 1051/2011 liitteitä II ja III tietojen toimittamiseen käytettävien aggregoitujen taulukoiden ja mikrotietotiedostojen osalta.

(3) Sen vuoksi asetusta (EU) N:o 1051/2011 olisi muutettava.

(4) Tässä asetuksessa säädetyt toimenpiteet ovat Euroopan parlamentin ja neuvoston asetuksen (EY) N:o 223/2009 (4) 7 artiklalla perustetun Euroopan tilastojärjestelmää käsittelevän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan asetus (EU) N:o 1051/2011 seuraavasti: 1) Muutetaan liite II seuraavasti: Muutetaan kohdan ”Otsikko” kolmannessa luetelmakohdassa luetellut tietueet seuraavasti: 1) korvataan ilmaisu ”int_cap_annual” ilmaisulla ”TOUR_CAP_A”; 2) korvataan ilmaisu ”int_occ_annual” ilmaisulla ”TOUR_OCC_A”; 3) korvataan ilmaisu ”int_occ_mnight” ilmaisulla ”TOUR_NIGHTS_M”; 4) korvataan ilmaisu ”int_occ_marrno” ilmaisulla ”TOUR_ARRNOCC_M”; 5) korvataan ilmaisu ”int_non_rented” ilmaisulla ”TOUR_NONRENT_A”; 6) korvataan ilmaisu ”nat_dem_partic” ilmaisulla ”TOUR_PARTIC_A”; 7) korvataan ilmaisu ”nat_dem_sdvout” ilmaisulla ”TOUR_SDVOUT_Q”; 8) korvataan ilmaisu ”nat_dem_sdvdom” ilmaisulla ”TOUR_SDVDOM_Q”. 2) Korvataan liite III tämän asetuksen liitteessä olevalla tekstillä.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 2021. Komission puolesta Puheenjohtaja Ursula VON DER LEYEN

(1) EUVL L 192, 22.7.2011, s. 17.

(2) Komission täytäntöönpanoasetus (EU) N:o 1051/2011, annettu 20 päivänä lokakuuta 2011, Euroopan matkailutilastoista annetun Euroopan parlamentin ja neuvoston asetuksen (EU) N:o 692/2011 täytäntöönpanosta laaturaporttien rakenteen ja tietojen toimittamisen osalta (EUVL L 276, 21.10.2011, s. 13).

(3) Komission delegoitu asetus (EU) 2019/1681, annettu 1 päivänä elokuuta 2019, Euroopan matkailutilastoista annetun Euroopan parlamentin ja neuvoston asetuksen (EU) N:o 692/2011 muuttamisesta tietojen toimittamista koskevien määräaikojen ja liitteiden I ja II mukauttamisen osalta (EUVL L 258, 9.10.2019, s. 1).

(4) Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).